Udo Mets

Udo Mets (26. juuni 1946 Pärnu – 9. september 2023) oli eesti autosportlane ja lauatennisist, Eesti autospordi üks tituleeritumaid kaardilugejaid.  

Ta lõpetas 1984 Tallinna kaugõppekeskkooli. Lauatennist hakkas harrastama 1961 Kalevis, autosporti 1975 Arvo Kippasto ja Valter Hännikäineni juhendamisel. 

Ta tuli 1980 koos Hardi Metsaga autorallis Volga klassis ja 1983 meeskondlikus talirallis NSVL-i meistriks, võitis 1981, 1983 ja 1986 NSVL-i meistrivõistlustel autorallis 10. klassis ja 1987 spetsiaalautode klassis hõbeda ning 1989 spetsiaalautode klassis pronksi. 

Udo Mets on tulnud 1982–1983 autorallis 10. klassis ja 1987 spetsiaalautode klassis Eesti meistriks, võitnud Eesti meistrivõistlustel ühe hõbeda ja kolm pronksi. 
Töötanud sõiduõpetajana. 

Tema vend on autosportlane ja purjetaja Hardi Mets.

Tunnustus
Lauatennises meistersportlane (1975)
Autospordis suurmeister (1986)
Kalevi auliige (1986).

 Välislingid 

Kategooria:Eesti autorallisõitjad
Kategooria:Eesti lauatennisistid
Kategooria:Pärnamäe kalmistule maetud
Kategooria:Sündinud 1946
Kategooria:Surnud 2023